
ДО
ОБЩИНСКИ СЪВЕТ – ПИРДОП

ДОКЛАДНА ЗАПИСКА
от ВАСИЛ КАФЕДЖИЕВ – ПРЕДСЕДАТЕЛ НА ОБЩИНСКИ СЪВЕТ - ПИРДОП

[bookmark: _GoBack]Относно: Изменение на „Програмата за управление и разпореждане с имотите и вещите – общинска собственост в Община Пирдоп през 2026 година“ 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
В „Програмата за управление и разпореждане с имотите и вещите – общинска собственост в Община Пирдоп през 2026 година“, в раздел III „Описание на имотите, които общината има намерение да предложи за предоставяне под наем, за продажба, за учредяване на ограничени вещни права, за конкретно разпореждане, за възлагане чрез концесия или има намерение да придобие“, буква „А. ИМОТИ ЗА ПРЕДОСТАВЯНЕ ПОД НАЕМ“, под № 15 е включен следният имот: „Помещение в ПИ 56407.500.3235.1 с площ от 69,70 кв. м., кв. 106 (офис на ПП „ГЕРБ“)“.
Посоченият имот представлява помещение с площ 69,70 кв. м., находящо се на първи партерен етаж в сграда с идентификатор 56407.500.3235.1 по Кадастралната карта и кадастралните регистри на гр. Пирдоп, с административен адрес: гр. Пирдоп, ул. „Цар Освободител“ № 45А, актуван с Акт за частна общинска собственост № 170/20.05.2009 г.
С оглед необходимостта от осигуряване на подходящо помещение за осъществяване на дейността на Общински съвет – Пирдоп за провеждане на работни срещи, обсъждания и други мероприятия от обществен характер свързани с функционирането на местното самоуправление е налице необходимост от промяна на начина на управление на имота.
Към настоящия момент Общински съвет – Пирдоп не разполага със самостоятелен офис или помещение, което да може да бъде използвано постоянно за посочените цели. Определеното помещение за ползване като Клуб на общинския съветник е в незадоволително състояние, с течове, неприятна миризма и без санитарно помещение, поради което не създава подходящи условия за нормалното осъществяване на дейността на Общинския съвет.
Предвид изложеното и с оглед на необходимостта от ефективно и целесъобразно използване на общинската собственост, считам за целесъобразно имотът да бъде изваден от имотите, предвидени за отдаване под наем.
[bookmark: Bookmark]На основание чл. 21, ал. 1, т. 8 и ал. 2 от Закона за местното самоуправление и местната администрация, чл. 12, ал. 1 и ал. 2  във вр. с чл. 8, ал. 9 от Закона за общинската собственост и във връзка с чл. 8, ал. 2 от Наредбата за общинската собственост, предлагам Общински съвет – Пирдоп да приеме следният проект за 
                                          РЕШЕНИЕ:
1. Изменя „Програмата за управление и разпореждане с имотите и вещите – общинска собственост в Община Пирдоп през 2026 година“, като в раздел III „Описание на имотите, които общината има намерение да предложи за предоставяне под наем, за продажба, за учредяване на ограничени вещни права, за конкретно разпореждане, за възлагане чрез концесия или има намерение да придобие“, буква „А. ИМОТИ ЗА ПРЕДОСТАВЯНЕ ПОД НАЕМ“, се заличава т. 15, а именно: т.15. Помещение в ПИ 56407.500.3235.1 с площ от 69,70 кв. м., кв. 106 (офис на ПП „ГЕРБ“)“.
2. Възлага на Кмета на Община Пирдоп да извърши всички последващи действия по изпълнение на настоящото решение.

Приложения:
1. Акт за частна общинска собственост № 170/20.05.2009 г.
1. Извадка от „Програмата за управление и разпореждане с имотите и вещите – общинска собственост в община Пирдоп през 2026 година“.
1. Водена кореспонденция между Община Пирдоп и Общински съвет – Пирдоп (рег. № ОбСП-9/12.08.2026 г.;  № ОбСП-19/24.08.2026 г.;  № ОбСП-22/26.08.2026 г.); 



С уважение,
ВАСИЛ КАФЕДЖИЕВ
ПРЕДСЕДАТЕЛ НА ОБЩИНСКИ СЪВЕТ-ПИРДОП

